Θέμα: Modern Greek Language (Secondary School)
Ερώτηση: "Φροντίδα για τους ασυνόδευτους ανηλίκους". Πολλά ασυνόδευτα παιδιά φτάνουν στην Ελλάδα, έχοντας χάσει τους γονείς τους ή έχοντας χωριστεί από αυτούς. Με σκοπό να καλύψει κενά που δεν καλύπτονται στον τομέα της στέγασης και της προστασίας τους, η εθελοντική οργάνωση "ΜΕΤΑδραση" ανέπτυξε ένα σύστημα οικογενειακής φροντίδας, προσφέροντας στα ασυνόδευτα παιδιά την ασφάλεια και την υποστήριξη που χρειάζονται. Το πρόγραμμα, στο πλαίσιο του οποίου έχουν ήδη βρει οικογενειακή φροντίδα 104 ασυνόδευτα παιδιά, βοηθάει να αναλάβουν ενδιαφερόμενες οικογένειες τη μακροπρόθεσμη ή σύντομη φροντίδα ενός ή περισσότερων παιδιών και πραγματοποιείται σύμφωνα με την εθνική νομοθεσία και τη Διεθνή Σύμβαση για τα Δικαιώματα του Παιδιού σε συνεργασία με τις αρμόδιες κρατικές υπηρεσίες κοινωνικής φροντίδας. Η διαδικασία αυτή ακολουθείται ήδη εδώ και δεκαετίες από άλλες χώρες της Ευρωπαϊκής Ένωσης και έχει πλέον αποδειχθεί ότι το να μένουν τα παιδιά σε οικογένειες αποτελεί την καλύτερη επιλογή για το συμφέρον τους και την ψυχολογική στήριξη των παιδιών. Το έργο αυτό επιτρέπεται να το αναλάβουν σύζυγοι ή μεμονωμένα άτομα, με ή χωρίς παιδιά, που ανταποκρίνονται στις προϋποθέσεις που προβλέπονται από τον Νόμο. Μια ζεστή αγκαλιά, ένα τρυφερό βλέμμα, μια καλή κουβέντα, το σπιτικό φαγητό και η θέση στο οικογενειακό τραπέζι, στιγμές χαλάρωσης, η αίσθηση της ασφάλειας είναι πολύτιμα στοιχεία καθημερινότητας που λείπουν από τα ασυνόδευτα παιδιά. Παράλληλα, το κράτος είναι απαραίτητο να λάβει μέτρα για την τεχνική εκπαίδευση, τον επαγγελματικό προσανατολισμό και την ελληνομάθεια των ασυνόδευτων ανηλίκων. Η αγωγή του πολίτη ως υποχρέωση των κρατικών υπηρεσιών θα ενισχύσει τα παιδιά αυτά, για να φοιτήσουν στην επίσημη εκπαίδευση. Με τον τρόπο αυτό, παιδιά κυνηγημένα από τις περιοχές του πολέμου θα αισθανθούν το ενδιαφέρον της οργανωμένης πολιτείας και των πολιτών, για να ενταχθούν στη νέα τους "πατρίδα". Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Η πολιτεία πρέπει να λάβει μέτρα για την τεχνική εκπαίδευση.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0